এরই মধ্যে কয়েকটি প্রতিষ্ঠান চালকবিহীন বাস রাস্তায় পরীক্ষামূলকভাবে চালিয়েও দেখেছে। এবার অস্ট্রেলিয়ার পার্থ শহরে নামল ‘আরএসি ইন্টেলিবাস’ নামের নতুন এক চালকবিহীন বৈদ্যুতিক বাস। পার্থের রাস্তায় তিন মাস পরীক্ষামূলকভাবে চলবে বাসটি। আর সে কারণে রয়েল অটোমোবাইল ক্লাব অব ওয়েস্টার্ন অস্ট্রেলিয়াকে (আরএসি) দেওয়া হয়েছে বিশেষ অনুমতি। এ খবর জানিয়েছে প্রযুক্তিবিষয়ক ওয়েবসাইট ম্যাশেবল।